turjo4nis/wikipedia-bn-dump-20250701 huggingface dataset:
দ্য লস্ট সিম্বল

দ্য লস্ট সিম্বল ২০০৯ সালে প্রকাশিত মার্কিন লেখক ড্যান ব্রাউন রচিত একটি রহস্য উপন্যাস। এ উপন্যাসে ড্যান ব্রাউনের জনপ্রিয় কাল্পনিক চরিত্র হার্ভার্ড বিশ্ববিদ্যালয়ের প্রতীকবিদ রবার্ট ল্যাংডন আমেরিকা যুক্তরাষ্ট্রের রাজধানী ওয়াশিংটন ডি.সিতে শ্বাসরুদ্ধকর একটি অভিযানে জড়িয়ে পড়েন। এটি ল্যাংডনকে নিয়ে ড্যান ব্রাউন রচিত তৃতীয় উপন্যাস।

কাহিনী সংক্ষেপ
ভোরবেলায় সুইমিংপুল থেকে ফিরে জরুরী বার্তা পেলেন হার্ভার্ড ইউনিভারসিটির সিম্বোলজির প্রফেসর রবার্ট ল্যাঙডন -তাকে স্মিথসোনিয়ান ইন্সটিটিউটের এক অনুষ্ঠানে বক্তব্য দিতে যেতে হবে আজই! অনুরোধকারী তার বন্ধু পিটার সলোমন। বিখ্যাত ধনবান একজন,যিনি কিনা একজন ম্যাসন। ম্যাসন বহু পুরনো এক গুপ্ত সংগঠন যাদের আধ্যাত্মিকতার বড় অংশ জুড়ে রয়েছে বিজ্ঞান এবং স্থাপত্যকলা। পিটার সলোমনের ব্যক্তিগত সহকারীর ব্যবস্থায় প্রাইভেট জেটে করে খুব অল্প সময়ে ওয়াশিংটন ডিসি-তে উড়ে আসেন রবার্ট ল্যাঙডন এবং কিছুক্ষণের মধ্যে আবিষ্কার করেন তিনি এক ভয়াবহ ফাঁদে পা দিয়ে ফেলেছেন! পিটার সলোমনের ব্যক্তিগত সহকারীর পরিচয় দেয়া মানুষটি আসলে তার অপহরণকারী! সিম্বোলজির বিখ্যাত প্রফেসর রবার্ট কে ডিসি তে নিয়ে আসার কারণ "এক প্রাচীন রহস্য" কে ভেদ করতে হবে তার! কিংবদন্তি প্রচলিত আছে ম্যাসনরা যুগ যুগ ধরে এক প্রাচীন রহস্যকে গোপন করে রক্ষা করে আসছে,যেটি মূলত এমন এক জ্ঞান যার সাহায্যে মানুষ অসম্ভব ক্ষমতা অর্জন করতে পারবে। তাকে লুকানো আছে যে স্থানে তার হদিস লিপিবদ্ধ আছে এক সিক্রেট মেটাফর পিরামিডে। পিরামিডের গায়ে সেই ম্যাপ আসলে কতোগুলো প্রতীক! ম্যাসন ভ্রাতৃসংঘ, অপহরণকারী এবং সিআইএ -র সাথে দুর্ধর্ষ এক অভিযানে জড়িয়ে পড়েন রবার্ট ল্যাঙডন! সাথে যুক্ত হন পিটার সলোমনের বোন নিয়োটিক সায়েন্স নিয়ে গবেষণাকারী  ক্যাথরিন সলোমন।
আসলে কি এই গুপ্ত জ্ঞান? ম্যাসনরা কেনই একে গুপ্ত রাখে? আর অপহরণকারীই বা কে!!
রোমহর্ষক অ্যাডভেঞ্চার এর সাথে হিস্ট্রি, আলকেমি, আর্কিটেকচার, মিথ আর সিম্বোলজির এক অদ্ভুত সম্মিলন ফুটে উঠেছে উপন্যাসটিতে।

চরিত্র    
 রবার্ট ল্যাংডন
 পিটার সলোমন 
 ক্যাথেরিন সলোমন
 ইসাবেল সলোমন
 ট্রেন্ট অ্যান্ডারসন     
 ওয়ারেন বেলামি
 কলিন গালওওয়া
 ট্রিশ ডন                                                       
 ইনউই সাতো                                                                                       
 জোনাস ফৌম্যান                                             
 নালা কায়ে

তথ্যসূত্র

আরোও পড়ুন 
Brown, Jeffrey, "Decoding the Hidden Secrets of Dan Brown's D.C." , The NewsHour with Jim Lehrer, September 24, 2009. Transcript.
Hodapp, Christopher, "Deciphering The Lost Symbol: Freemasons, Myths and the Mysteries of Washington D.C.", January, 2010.
 Mendis, Patrick, "TRADE for PEACE: How the DNA of America, Freemasonry, and Providence Created a New World Order with Nobody in Charge", February, 2009.
McTaggart, Lynne, A list of some the things Brown borrowed from McTaggarts Intention Experiment-research in regard of the scientific research of Katharine Solomon, October, 2009

বহিঃসংযোগ

 Official website
 The Lost Symbol website
 Masonic Society: The Lost Symbol & Freemasonry.
 The Keys to Dan Brown's The Lost Symbol
 The Lost Symbol's ISBN decoded
 Washington Post, November 1, 2005, "The man who's riding Dan Brown's 'code' tails"
 Dan Brown's Letter to Scottish Rite Freemasonry
 

২০০৯-এর উপন্যাস
ড্যান ব্রাউনের উপন্যাস
রহস্য উপন্যাস
পরবর্তী কিস্তির উপন্যাস
সুপারমডেল

সুপারমডেল () অর্থ উচ্চতর পারিশ্রমিক গ্রহণকারী উঁচু শ্রেণীর ফ্যাশন মডেল। সাধারণত তাদের বিশ্বব্যাপী পরিচিতি থাকে, এবং বাণিজ্যিক মডেলিং-এ তারা অভিজ্ঞ। ১৯৯০-এর দশকের শেষের দিকে জনসংস্কৃতিতে এই শব্দটি জনপ্রিয় হয়ে ওঠে। সুপারমডেলরা সচারচর প্রথম শ্রেণীর ফ্যাশন ডিজাইনার ও ব্র্যান্ডগুলোর জন্য কাজ করে। তাদের লক্ষ-কোটি ডলারের চুক্তি, এন্ডোর্সমেন্ট ও ক্যাম্পেইন থাকে। তারা তাদের নিজের নামে পরিচিত থাকলেও, বিশ্বব্যাপী তাদের পরিচয়, তাদের মডেলিং পেশাজীবনের সাথেই সংশ্লিষ্ট। তারা বিভিন্ন ম্যাগাজিনে প্রচ্ছদ নারী হিসেবে বিভিন্ন ভঙ্গিমায় পোজ দেন। সুপারমডেল ক্লডিয়া শিফার বলেন, "সুপারমডেল হতে হলে একটি নারীকে একই সময় বিশ্বের সকল প্রচ্ছদে উপস্থিত থাকতে হবে, যেনো মানুষ মেয়েটিকে চিনতে পারে।" সুপারমডেলরা সচারচর ফ্যাশন শিল্পে নামের প্রথম অংশ দ্বারাই পরিচিত হন।

তথ্যসূত্র

বহিঃসংযোগ 

 
 
 

ফ্যাশন
মডেলিং (পেশা)
মডেল
গার্ল, ইন্টারাপ্টেড (চলচ্চিত্র)

গার্ল, ইন্টারাপ্টেড () হচ্ছে ১৯৯৯ সালে মুক্তিপ্রাপ্ত একটি মার্কিন নাট্য চলচ্চিত্র। এর কাহিনী গড়ে উঠছে একজন কিশোরী ১৮ মাস একটি মানসিক স্বাস্থ্যকেন্দ্রে অবস্থানের ঘটনা নিয়ে। একটি সত্যিঘটনার ওপর ভিত্তি করে চলচ্চিত্রটি নির্মিত। আর ঘটনাটি ঘটেছিলো লেখক সুসানা কায়জেনের জীবনে। আর কায়জেনের লেখা আত্মকথন গার্ল, ইন্টারাপ্টেড থেকেই ছবিটির চলচ্চিত্ররূপ তৈরি হয়েছে। চলচ্চিত্রটি পরিচালনা করেছেন জেমস ম্যানগোল্ড, আর চলচ্চিত্ররূপ দিয়েছেন ম্যানগোল্ড, অ্যানা হ্যামিল্টন ফেলান, এবং লিসা লুমার। এছাড়া সঙ্গীত পরিচালনায় ছিলেন মাইকেল ড্যানা।

লেখকের মতামত 
চলচ্চিত্রটির মূল উপন্যাসের লেখক, সুসানা কায়জেন চলচ্চিত্রটির সমালোচনা করেন। তিনি পরিচালক ম্যানগোল্ডকে ‘উত্তেজিত বোকা’ বলে অভিযুক্ত করেন, কারণ হিসেবে তিনি উল্লেখ করেন যে, পরিচালক এমন কিছু প্লটের অস্তিত্ব ছবিটিতে এনেছেন মূল বইতে যার কোনো অস্তিত্বই নেই। উদাহরণস্বরূপ, লিসা, যাঁর সাথে সুসানা দৌড়াতেন—এই চরিত্রটিকে সুসানা সম্পূর্ণ কাল্পনিক বলে আখ্যায়িত করেন।

পুরস্কার 
 একাডেমি পুরস্কার
 সেরা পার্শ্ব অভিনেত্রী — অ্যাঞ্জেলিনা জোলি
 গোল্ডেন গ্লোব পুরস্কার
 সেরা পার্শ্বঅভিনেত্রী (চলচ্চিত্র) — অ্যাঞ্জেলিনা জোলি
 স্ক্রিন অ্যাক্টরস গিল্ড পুরস্কার
 সেরা পার্শ্ব অভিনেত্রী — অ্যাঞ্জেলিনা জোলি

চিত্র ধারণ 
যুক্তরাষ্ট্রের পেনসিলভ্যানিয়ার মেকানিশবার্গের প্রধান রাস্তাগুলোতে এই চলচ্চিত্রটি কাজ হয়। সেই সাথে হ্যারিসবার্গ শহরের হ্যারিসবার্গ স্টেট হসপিটালেও দৃশ্যধারণের কাজ হয়। মেকানিশবার্গকে বেছে নেওয়ার কারণ ছিলো, শহরটি এখনো অনেকটা পুরোনো ধাঁচের, এবং এর ঔষধের দোকানগুলো খুবই সাধারণ, নাম শুধু Drugs বা ঔষধ, এ সবকিছু ছবিটির জন্য প্রয়োজনীয় পুরোনোদিনের আবহ আনতে সহায়ক ভূমিকা রেখেছে।

তথ্যসূত্র

বহিঃসংযোগ 

 
 
 

১৯৯৯-এর চলচ্চিত্র
১৯৯০-এর দশকের জীবনীমূলক চলচ্চিত্র
মার্কিন চলচ্চিত্র
জেমস ম্যানগোল্ড পরিচালিত চলচ্চিত্র
ইংরেজি ভাষার চলচ্চিত্র
মার্কিন জীবনীমূলক চলচ্চিত্র
ঔষধ সম্পর্কিত চলচ্চিত্র
সত্য ঘটনা অবলম্বনে নাট্য চলচ্চিত্র
সাইকোপ্যাথ সম্পর্কে চলচ্চিত্র
পেন্সিল্‌ভেনিয়ার পটভূমিতে চলচ্চিত্র
১৯৯০-এর দশকের মার্কিন চলচ্চিত্র
মার্কিন জীবনীমূলক নাট্য চলচ্চিত্র
মার্কিন মনস্তাত্ত্বিক নাট্য চলচ্চিত্র
কলাম্বিয়া পিকচার্সের চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৬৮-এর পটভূমিতে চলচ্চিত্র
মনোরোগ হাসপাতালের পটভূমিতে চলচ্চিত্র
সিনাই পর্বত

সিনাই পর্বত () (হিব্রু ভাষায়: הר סיני ,har sina'i), মিশরের একটি ধর্মীয় গুরুত্ববহ পর্বত। এটি মিশরের সিনাই উপদ্বীপের সেন্ট ক্যাথেরিন শহরে আবস্থিত। বেদুইনদের কাছে এটি হোরেব পর্বত, মুসা পর্বত, গাবাল মুসা তথা জাবাল মুসা (মুসার পর্বত) হিসেবেও পরিচিত ছিল।

সিনাই পর্বতের ধর্মীয় তাৎপর্য নানামুখী। সিনাই পর্বতের কথা কোরআনেরসূরা ত্বীনে বলা হয়েছে। হয়রত মুসা এই পর্বতের ওপর অবস্থানকালে নবুয়ত লাভ করেন।  এটি আরবের  বেদুইন এবং খ্রীষ্টানদেরও নিকটও একটি ঐতিহ্যবাহী অবস্থান।

ভূগোল
 
সিনাই পর্বতটির উচ্চতা ২২৮৫ মিটার। এটি উচ্চতার দিক থেকে মিশরের কাতেরিনা পর্বতের পরই দ্বিতীয় স্থানে রয়েছে। কাতেরিনা পর্বতের উচ্চতা ২৬৩৭ মিটার এবং এটি প্রায় ৫ কিমি দক্ষিণ-পশ্চিমে আবস্থিত। পর্বতের উপরে উঠার জন্য দুইটি রাস্তা রয়েছে। প্রথম পথটি শিকেত এল বাশাইত হিসেবে পরিচিত। এটি অনেক লম্বা এবং খাড়া হয়ে উঠেছে। পায়ে অথবা স্থায়ী বেদুইনদের উটের সাহায্যে উপরে উঠা যায়। পায়ে হেটে উপরে উঠাতে প্রায় দুই ঘণ্টার মত লাগে। দ্বিতীয় পথটি শিকেত সাইদনা মুসা হিসেবে পরিচিত। এটি সরাসরি, তাড়াতাড়ি এবং আশ্রমের পিছে দিয়ে যায়। এই রাস্তাটি প্রায় ৩৭৫০ মিটার লম্বা।

তথ্যসূত্র

আরও দেখুন
 Biblical Mount Sinai
 সাইন্ট কাথেরিন শহর
 Archaeology
 জেবেল মুসা

মিশরের পর্বত
মুসা
খ্রিস্টান তীর্থস্থান
পবিত্র পর্বত
হিব্রু বাইবেলের পর্বত
মিশরের দর্শনীয় স্থান
পুনর্ভবা নদী

পুনর্ভবা বাংলাদেশ-ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের দিনাজপুর জেলা, নওগাঁ জেলা, চাঁপাইনবাবগঞ্জ জেলা এবং  পশ্চিমবঙ্গের দক্ষিণ দিনাজপুর জেলার একটি নদী। নদীটির দৈর্ঘ্য ২২৩ কিলোমিটার, গড় প্রস্থ ১০২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুনর্ভবা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭২।

ব্যুৎপত্তি

পুনর্ভবা নদীর প্রাচীন উৎস ব্রাহ্মণপুর বরেন্দভূমি। ১৭৮৭ খ্রীষ্টাব্দে হিমালয়ের বন্যায় প্রচণ্ড ভূমিধ্বসে সানুর নিকট এই নদীর পার্বত্য উৎসমুখ বন্ধ হয়ে যায়।

উৎপত্তি এবং প্রবাহ পথ
বাংলাদেশে পুনর্ভবা নদী উত্তরবঙ্গে প্রবাহিত একটি গুরুত্বপূর্ণ নদী। এটির বর্তমান উৎপত্তিস্থল হচ্ছে ঠাকুরগাঁও জেলার ঠাকুরগাঁও সদর উপজেলার জগন্নাথপুর ইউনিয়নের বিলাঞ্চল বিলাঞ্চল। পতিত হয়েছে চাঁপাইনবাবগঞ্জ জেলার রহনপুরে মহানন্দা নদীতে।

দিনাজপুর শহর এই নদীর অববাহিকায় অবস্থিত। বর্তমানে মৃত ঘাঘরা, গাবুরা, কাঁচাই প্রভৃতি নদী এক সময় পুনর্ভবারই উপনদী ছিল। নদীর গতিপথ উত্তর থেকে দক্ষিণে বিস্তৃত। আত্রাই থেকে কয়েক কিলোমিটার পশ্চিমে পুনর্ভবার উচ্চতর গতিপথ। দক্ষিণ দিকে প্রবাহিত হওয়ার পর পুনর্ভবা ঢেপা নদীর সঙ্গে মিলিত হয়েছে, যা করতোয়া নদীর একটি শাখা নদী। দিনাজপুর শহরের ঠিক দক্ষিণে নদীটি পশ্চিম এবং পশ্চিম-কেন্দ্রীয় বরেন্দ্রভূমির মধ্য দিয়ে প্রবাহিত হয়েছে। এর নদীবিস্তৃত ভূমির প্রশস্ততা ৩ থেকে ৮ কিলোমিটার। চাঁপাইনবাবগঞ্জ জেলার রহনপুরের ঠিক দক্ষিণ দিকটি মহানন্দা নদীর সঙ্গে মিলিত হয়েছে। টাঙ্গন নদীর রয়েছে একটি সুরক্ষিত নদীবিস্তৃত ভৃমি, যা পর্বত পাদদেশীয় সমভূমি পর্যন্ত বিস্তৃত। কুলিক নদীর তীরবর্তী ভৃমি লক্ষণীয়ভাবে তরঙ্গায়িত। পুনর্ভবা নদী দিনাজপুর জেলার পশ্চিম সীমানার বহু কিলোমিটার জুড়ে বিস্তৃত। ভারতের মধ্য দিয়ে প্রবাহিত হয়ে মালদহ ও ন‌ওগাঁ জেলার সীমান্ত বরাবর বাংলাদেশের সীমান্তসংলগ্ন হয়ে প্রবাহিত হয়েছে ; অতঃপর চাঁপাইনবাবগঞ্জ জেলার রহনপুর রেলওয়ে স্টেশন এর পশ্চিমে এসে  মহানন্দা নদীর সাথে মিলিত হয়েছে। নদীটি জোয়ার ভাটা প্রভাবিত নয়।

অন্যান্য তথ্য
পুনর্ভবা নদীটি জোয়ার-ভাটা প্রভাবিত নয়। পুনর্ভবা নদীর চারটি উপনদী রয়েছে, সেগুলো হলো ঢেপা নদী, টাঙ্গন নদী, কুলিক নদী এবং নাগরী নদী।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ
 পশ্চিমবঙ্গের নদীর তালিকা

তথ্যসূত্র 

 
 

বাংলাদেশের নদী
এশিয়ার আন্তর্জাতিক নদী
পশ্চিমবঙ্গের নদী
ঠাকুরগাঁও সদর উপজেলা
বিরল উপজেলা
কাহারোল উপজেলা
রংপুর বিভাগের নদী
ইয়াং কা'ই-হুই

ইয়াং কা'ই-হুই (৬ নভেম্বর, ১৯০১ – ১৪ নভেম্বর, ১৯৩০) মাও সে তুং-এর ২য় স্ত্রী। চ্যাংশায় শিক্ষক-প্রশিক্ষণ প্রতিষ্ঠানে মাও সে তুং-এর প্রিয় শিক্ষক ইয়াং চ্যাং-চি'র কন্যা। মাও ইয়াং কা'ই-হুইকে বিপ্লবী চিন্তাধারায় প্রভাবিত করেন এবং ১৯২০ সালে তাদের বিয়ে হয়।

মৃত্যু 
১৯৩০ সালে কুয়োমিনটাঙ বাহিনী তাকে গ্রেফতার করে। কমিউনিস্ট পার্টি ও মাও সে তুং-কে প্রত্যাখান করলে তিনি বাঁচতে পারবেন -- কুয়োমিনটাঙ -এর প্রস্তাব তিনি ঘৃণা সহকারে অস্বীকার করেন। এ বছরই তাকে প্রাণদণ্ডে দণ্ডিত করা হয়।

তথ্যসূত্র 

 স্নো, এডগার, চীনের আকাশে লাল তারা, র‌্যাডিক্যাল বুক ক্লাব, কলিকাতা, ১৯৮০, পৃ ৪৩৩

১৯০১-এ জন্ম
১৯৩০-এ মৃত্যু
মাও সেতুং পরিবার
আবেগ

আবেগ-কে সংজ্ঞায়িত করা কঠিন। আবেগকে অনেকে অনুভূতির সমার্থক ধরে নেয়। যদিও অনুভূতি শারীরিক/মানসিক দুটোই হতে পারে, আবেগ মূলতঃ মানসিক। এটা এমন একটি মানসিক অবস্থা যা স্বতঃস্ফূর্তভাবেই উদ্ভূত হয়; সচেতন উদ্যম থেকে নয়। এর সাথে মাঝে মাঝে শারীরিক পরিবর্তনও প্রকাশ পায়। সেক্ষেত্রে আবেগকে বলা যায় অনুভূতির উৎস। আবার শারীরিক ভাবে বলতে গেলে মসৃণ পেশী এবং বিভিন্ন গ্রন্থির কারণে শরীরের অন্তর্নিহিত পরিবর্তনই হল আবেগ৷ সামগ্রিকভাবে, চেতনার যে অংশ অনুভূতি বা সংবেদনশীলতার সাথে সরাসরি সম্পর্কযুক্ত তাকে আবেগ বলা যায়।

আবেগ (Emotion) শব্দটি এসেছে ল্যাটিন শব্দ Emovere থেকে।
Morgan & King এর মতে আবেগ এর ৫ টি উপাদান থাকা দরকার। সেই উপাদান গুলো হচ্ছেঃ
১। আবেগের মানসিক বা আত্মনিষ্ঠ অনুভূতি।
২। শারীরিক উত্তেজনা।
৩। শরীর বৃত্তীয় ভিত্তি।
৪। মৌখিক, ভাষাগত এবং অঙ্গ সঞ্চালনমূলক বহিপ্রকাশ।
৫। সংশ্লিষ্ট প্রেশনামূলক অবস্থা।

আবেগ

তথ্যসূত্র 

 
মূল বিষয়ের নিবন্ধ
লিম্বিক তন্ত্র
ব্যক্তিনিষ্ঠ অভিজ্ঞতা
বাংলাদেশ উদীচী শিল্পীগোষ্ঠী

বাংলাদেশ উদীচী শিল্পীগোষ্ঠী (সংক্ষেপে - উদীচী) হচ্ছে বাংলাদেশের বৃহত্তম সাংস্কৃতিক সংগঠন। ১৯৬৮ সালে বিপ্লবী কথাশিল্পী সত্যেন সেন উদীচী গঠন করেন। পরবর্তী সময়ে  রণেশ দাশগুপ্ত, শহীদুল্লাহ কায়সার সহ একঝাঁক তরুণ উদীচীর সাথে সম্পৃক্ত হন। জন্মলগ্ন থেকে উদীচী অধিকার, স্বাধীনতা ও সাম্যের সমাজ নির্মাণের সংগ্রাম করে আসছে। উদীচী ’৬৮, ’৬৯, ’৭০, ’৭১ সালে বাঙালির সার্বিক মুক্তির চেতনাকে ধারণ করে গড়ে তোলে সাংস্কৃতিক সংগ্রাম। এ সংগ্রাম গ্রাম-বাংলার পথে-ঘাটে ছড়িয়ে পড়ে। ১৯৭১ সালে  উদীচীর কর্মীরা প্রত্যক্ষভাবে মুক্তিযুদ্ধে অংশ নেয়। দেশের সকল গণতান্ত্রিক,  মৌলবাদবিরোধী ও সাম্রাজ্যবাদবিরোধী সংগ্রামে এ সংগঠন বলিষ্ঠ ভূমিকা রেখে চলেছে।  বর্তমানে সারাদেশে উদীচীর তিন শতাধিক শাখা রয়েছে। দেশের বাইরেও ছয়টি দেশে শাখা রয়েছে উদীচীর। ২০১৩ সালে এই সংঠনটি দেশের দ্বিতীয় সর্বোচ্চ সম্মাননা একুশে পদক লাভ করে।

বিভাগ ও শাখা 
উদীচীর অধীনে সঙ্গীত, নাটক, নৃত্য, আবৃত্তি, চারুকলা, চলচ্চিত্র ও সাহিত্য বিভাগ কাজ করছে। বর্তমানে ৯১ সদস্য বিশিষ্ট কেন্দ্রীয় সংসদের তত্ত্বাবধানে দেশব্যাপী উদীচীর কর্মকাণ্ড পরিচালিত হচ্ছে। ঢাকা কেন্দ্রকে ভিত্তি করে ৭১টি সাংগঠনিক জেলাসহ তিন শতাধিক শাখা রয়েছে। জেলা কমিটি সমূহ  ৪৭ সদস্য বিশিষ্ট এবং শাখা কমিটি সমূহ ২৫ সদস্য বিশিষ্ট। বর্তমানে উদীচীর সদস্য সংখ্যা প্রায় ১৫,০০০। বাংলাদেশ উদীচী শিল্পীগোষ্ঠীর কেন্দ্রীয় কার্যালয় ঢাকার ১৪/২ তোপখানা সড়ক (দোতলায়) অবস্থিত। এছাড়াও প্রবাসে উদীচীর ৬টি শাখা রয়েছে যুক্তরাষ্ট্র, যুক্তরাজ্য, কানাডা ও ফ্রান্সে।

কার্যক্রম 
নাটক
উদীচী প্রযোজিত মঞ্চনাটক সমূহের মধ্যে নরক গুলজার, মিছিল, ধলা গেরামের নাম, অভিশপ্ত নগরী, চিরকুমার সভা, বিবাহ উৎসব,বৌ বসন্তি, শুভ্র তিমির, চিলেকোঠার সেপাই, বৌ বসন্তি ও হাফ আখড়াই প্রধান। পথনাটকগুলির মধ্যে রয়েছে আরও মানুষ চাই, দিন বদলের পালা, রাজা রাজা খেল, মাদারীর খেল, তেভাগার পালা, রাজাকারের প্যাঁচালী, স্বাধীনতার সংগ্রাম, ইতিহাস কথা কও, তাঁতাল, সংগ্রামই সুন্দর ইত্যাদি। এর মধ্যে “ইতিহাস কথা কও” গীতি আলেখ্যটি বাংলাদেশের হাটে মাঠে ঘাটে শত সহস্রবার পরিবেশিত হয়েছে।

তথ্যসূত্র

বহিঃসংযোগ 
 উদীচী-এর প্রাতিষ্ঠানিক ওয়েবসাইট।
 বাংলাপিডিয়ায় উদীচী বিষয়ক নিবন্ধ।

আরও দেখুন  
 কলরব শিল্পীগোষ্ঠী
 সাইমুম শিল্পীগোষ্ঠী

বাংলাদেশের সাংস্কৃতিক সংগঠন
শিল্পকলায় একুশে পদক বিজয়ী
১৯৬৮-এ পূর্ব পাকিস্তানে প্রতিষ্ঠিত
বাংলাদেশ ভিত্তিক সাংস্কৃতিক সংগঠন
একুশে পদক বিজয়ী
পিগমি

পিগমি মধ্য আফ্রিকার একটি ক্ষুদ্র জাতিগোষ্ঠী যারা প্রধানত হ্রস্বকায় বলে বিশেষভাবে পরিচিত। বলা হয় এরা আফ্রিকার আদিমতম জাতিগোষ্ঠী। দক্ষিণ-পূর্ব এশিয়াতেও এদের অস্তিত্ব ছিল। ফিলিপাইনের ইয়েতা আদিবাসীরা মূলতঃ পিগমি। আন্দামান দ্বীপপুঞ্জেও পিগমিদের অস্তিত্ব আছে। এরা আছে পাপুয়া নিউগিনিতেও। পিগমি বলতে সাধারণভাবে হ্রস্বকায় যে কোন প্রাণী বোঝানো হলেও পিগমি মূলতঃ বামনাকৃতির জঙ্গলবাসী একটি সুপ্রাচীন মানবসম্প্রদায়। খ্রীস্টপূর্ব ২২৫০ সনের একটি চিঠিতে পিগমিদের উল্লেখ পাওয়া যায়। সভ্যতার ক্রমবিকাশের ধারায় বিংশ শতাব্দীরেত এই জাতিগোষ্ঠী বিলুপ্তির পথে। বর্তমানে সারা পৃথিবীতে পিগমিদের সংখ্যা ১ লক্ষের বেশি হবে না। এদের উচ্চতা সব্বোর্চ্চ সাড়ে চার ফুট হয়ে থাকে ; প্রাপ্তবয়স্ক আর শিশুর মধ্যে উচ্চতার তফাৎ করা তাই কঠিন। বিজ্ঞানীরা গবেষণা করে দেখেছেন, পিগমিদের এ খর্বাকৃতির কারণ হলো, শরীরের উচ্চতা বাড়ানোর জন্য যে ইনসুলিন জাতীয় আইজিএফ নামের উপাদানটি কাজ করে, পিগমিদের ক্ষেত্রে তা ঘটে না। এ কারণেই এরা ক্রস্বকায় হয়ে থাকে। জঙ্গলে পিগমিরা নিজেরাই ঘরবাড়ি তৈরি করে। তাদের ঘরবাড়িগুলোও আকারে-উচ্চতায় ছোট হয়। তারা গাছের ডাল বাঁকিয়ে ছোট ছোট কুঁড়েঘর তৈরি করে তাতেই বসবাস করে। জঙ্গলবা্সী এই আদিমানব শিকার করে জীবন ধারণ করে। আদিম মানুষের মতো দলবেঁধে পিগমিরা শিকারে যায় এবং বন্যপশু শিকার করে।। এরা সবচেয়ে পছন্দ করেন "বল্লু ডুকার" নামে এক ধরনের ছোট হরিণ। পিগমিরা শিকার ধরে জালে আটকে। এই জাল তৈরি করা হয় এনকুসা নামে এক ধরনের দৃঢ় গুল্ম দিয়ে। ফলে জালগুলো হয় খুবই শক্ত। পশু শিকারের সময় তারা কোমর সমান করে জালগুলো পেতে ছোট কাঠের টুকরা দিয়ে নিচগুলো ভালো করে আটকে তারপর শিকারকে তাড়িয়ে জালে এনে আটক করেন। শিকার যদি হাতি বা ওই ধরনের বড় আকৃতির কিছু হয়, তবে জালবন্দি অবস্থায় তীর মেরে দুর্বল করে দেওয়া হয়। শিকার নিয়ে তারা দলবেঁধে গ্রামে ফেরেন। এ সময় পিগমি নারীরা দলবেঁধে নাচে। তাদের বিশ্বাস, গর্ভাবস্থায় কোনো মহিলার সামনে এ শিকার ও শিকার-পরবর্তী উৎসব সৌভাগ্যের প্রতীক। পিগমি জাতিগোষ্ঠীরও দলনেতা থাকে আর এ দলনেতা নির্বাচিত হয় কঠিন পরীক্ষার মধ্য দিয়ে। দলনেতাকে তুখোড় শিকারি হতে হয়। এদের কয়েকটি উপজাতি হলো বাকা, মুবুতি এবং নিগ্রিতো। ক্যামেরুন, কঙ্গো এবং গ্যাবনের জঙ্গলে বাকা উপজাতির বাস। কঙ্গোতে মুবুতি প্রজাতির প্রায় ৩০-৪০ হাজার পিগমি আছে।

বহিঃসংযোগ 
 আফ্রিকান পিগমি সংস্কৃতি, সঙ্গীত, চিত্র

মানব গোষ্ঠী
আফ্রিকার জাতি
বৈঁচি

বৈঁচি (), (দ্বিপদ নাম: Flacourtia indica)  বাংলাদেশে একধরনের বিলুপ্তপ্রায় এবং অপ্রচলিত ফল। এই ফল কাঁটাবহরী, বুঁজ, ডুংখইর
’পাইন্নাগুলা’ ইত্যাদি নামেও পরিচিত।

বর্ণনা
বাংলাদেশে এই ফলের চাষ করা হয়না, ক্ষেতের পাশে ঝোপঝাড়ে বা পাহাড়ের ঢালে অযত্নে বৈঁচিগাছ বেড়ে ওঠে। দক্ষিণ এশিয়ার অনেক জায়গায় এ ফল জন্মে। বৈঁচি ফুল ক্ষুদ্র আকারের, হালকা পীত রঙের। সাধারণত শীতের শেষে ফাল্গুন-চৈত্র মাসে বঁইচিগাছে ফুল ধরে। পাঁচ পাপড়িযুক্ত ক্ষুদ্রাকৃতির ফুল। পুরুষ ও স্ত্রী ফুল আলাদা গাছে ফোটে। জ্যৈষ্ঠ মাস (এপ্রিল-জুন) থেকে ফল পাকতে শুরু করে। কাঁচা ফল গোলাকার সবুজ। পাকলে গাঢ় বেগুনি রং ধারণ করে। এর স্বাদ টক-মিষ্টি এবং কস।   বাংলাদেশের গ্রামের শিশুরা পাকা ফলের মালা বানিয়ে গলায় পরে থাকতে পছন্দ করে এবং মালা থেকে ফল ছিঁড়ে খায়। চট্টগ্রাম অঞ্চলে বৈঁচি ফলের শুদ্ধ বাংলা নাম নিয়ে বিভ্রান্তি  রয়েছে। চট্টগ্রাম এলাকায় এটি পাইন্নাগুলা নামে পরিচিত।

পুষ্টিগুণ
এতে প্রচুর পুষ্টি উপাদান আছে যার মধ্যে উল্লেখযোগ্য ক্যালসিয়াম ও ফসফরাস।

ঔষুধি গুনাগুণ
দাঁতের গোড়া ফোলা, জন্ডিস ইত্যাদি রোগের চিকিৎসায় বৈঁচি ব্যবহৃত হয়।

বিভিন্ন নাম 

বৈঁচি ফল ও গাছটি নানা দেশে নানা নামে পরিচিত। মালয় ভাষায় কেরকুপ কেচিল, থাই ভাষায় তা-খোপ-পা এবং লাও ভাষায় গেন
, এবং তাগালোগ ভাষায় বিতঙ্গল, বলং ও পাতুলান নামে পরিচিত। আফ্রিকার কয়েক জায়গায় একে কোকোউই এবং শ্রীলংকায় উগুরেসসা নামে ডাকা হয়। ফ্রেঞ্চ ভাষায় এর নাম প্রুনিয়ের দ্য মাদাগাস্কার এবং গ্রসে প্রুন দ্য কাফে। এর জার্মান নাম এচে ফ্লাকুর্তিয়ে, স্প্যানিশ নাম সিরুয়েলা গভের্নাদোরা এবং বার্মিজ নাম না-ইউ-ওয়ানি। চট্টগ্রাম এর ভাষায় 'পাইন্নাগুলা'

তথ্যসূত্র

বহিঃসংযোগ 
 GRIN Species Profile
 USDA Plants Profile
 Palm Beach County Cooperative Extension Service, Florida

বাংলাদেশের ফল
বাংলাদেশের ফুল
বাংলার ফল
লারা ক্রফ্‌ট

লারা ক্রফ্‌ট () হচ্ছে একটি কাল্পনিক চরিত্র ও নায়িকা। ভিডিও গেম তৈরির প্রতিষ্ঠান ইডিওস ইন্টার‌্যাক্টিভ-এর তৈরিকৃত টুম্ব রেইডার-এর মূল নায়িকা হচ্ছে লারা ক্রফ্‌ট। এই জনপ্রিয় চরিত্রটির স্রষ্ঠা টবি গার্ড। লারা ক্রফ্‌টকে নিয়ে বিভিন্নরকম কমিক বই, উপন্যাস, এবং বেশকিছু অ্যানিমেটেড স্বল্পদৈর্ঘ্য চলচ্চিত্র তৈরি হয়েছে। এছাড়া অ্যাঞ্জেলিনা জোলি অভিনীত দুটো বিখ্যাত চলচ্চিত্রেও লারা ক্রফ্‌টকে দেখা যায়। ২০০৬-এ লারা ক্রফ্‌ট "সবচেয়ে সফল মানুষ ভিডিও গেম নায়িকা" ("most successful human video game heroine") হিসেবে ওয়াক অফ গেম-এ স্থান পায়। সেই সাথে গিনেস বিশ্ব রেকর্ডেও তাঁর নাম লিপিবদ্ধ হয়। ২০০৮-এর শেষদিকে এমএসএন লারা ক্রফ্‌টকে মারিও ও সনিক দ্য হেইজহগের পর তৃতীয় বিখ্যাত আইকনিক ভিডিও গেম চরিত্র হিসেবে আখ্যায়িত করে।

লারা সাধারণত উপস্থাপিত হয় একজন সুন্দর, বুদ্ধিমান, অ্যাথলেটিক, এবং ছন্নছাড়া জীবনযাপনকারী প্রত্নতত্ববিদ ও রোমাঞ্চপ্রিয় নারী হিসেবে, যে কিনা বিভিন্ন প্রাচীণ ও বিপজ্জনক মন্দিরে মন্দিরে অভিযান ও ধ্বংস করে বেড়ায়। সেই সাথে সে বিভিন্ন গোলকধাঁধার সমাধান ও বিভিন্ন দুস্কৃতিকারী, গ্যাংস্টার, বিপজ্জনক জীবজন্তু, কিংবদন্তি এবং অতিপ্রাকৃত সৃষ্টির মোকাবেলা করেl

তথ্যসূত্র

আরো পড়ুন 
 Schleiner, Anne-Marie, "Does Lara Croft Wear Fake Polygons? Gender and Gender-Role Subversion in Computer Adventure Games" Leonardo, Vol. 34, No. 3 (2001), pp. 221–226.

বহিঃসংযোগ 

 Official Tomb Raider website

ভিডিও গেমের নারী চরিত্র
কল্পকাহিনীর চরিত্র
অ্যাকশন চলচ্চিত্রের চরিত্র
রোমাঞ্চকর চলচ্চিত্রের চরিত্র
কাল্পনিক ইংরেজ
ইন্দিরা গান্ধীর গুপ্তহত্যা

১৯৮৪ সালের ৩১ অক্টোবর, ভারতের তদনীন্তন প্রধানমন্ত্রী ইন্দিরা গান্ধী আততায়ীর গুলিতে নিহত হন। এই ঘটনা ভারতের ইতিহাসে ইন্দিরা গান্ধী হত্যাকাণ্ড নামে পরিচিত। শ্রীমতী গান্ধীর দুই শিখ দেহরক্ষী  সৎবন্ত সিংহ ও বিয়ন্ত সিংহ অপারেশন ব্লু স্টার চলাকালীন "স্বর্ণমন্দির" নামে পরিচিত শিখদের সর্বোচ্চ তীর্থ হরমন্দির সাহিবে সেনা অভিযানের প্রতিশোধকল্পে তাকে হত্যা করে।

প্রেক্ষাপট 

অপারেশন ব্লু স্টার হলো ইন্দিরা গান্ধীর নির্দেশনায় ভারতীয় সেনাবাহিনী কর্তৃক শিখ ধর্মাবলম্বিদের তীর্থস্থান হরমন্দির সাহিব দখলের জন্য পরিচালিত একটি সামরিক অভিযান। সরকারি সূত্র মতে কয়েকজন শিখ বিচ্ছিন্নতাবাদী পালিয়ে হরমন্দির সাহিবে আশ্রয় নেয়। তাদের ধরতেই সরকার এই অভিযান চালায়। অভিযান কালে এক পর্যায়ে সেনাবাহিনী মন্দিরটিতে আগুন ধরিয়ে দেয়। ফলে বিচ্ছিন্নতাবাদীসহ আরো ৪৯২ বেসামরিক ব্যক্তি নিহত হয় এবং মন্দিরটি ব্যাপক ক্ষতিগ্রস্ত হয়। এর পরই ভারত জুড়ে শিখ সম্প্রদায় ইন্দিরা গান্ধী সরকারের বিরুদ্ধে আন্দোলন-দাঙ্গা শুরু হয়ে যায়।

হত্যাকাণ্ড 

আইরিশ টেলিভিশনের জন্য নির্মীয়মান একটি তথ্যচিত্রের প্রয়োজনে ব্রিটিশ অভিনেতা পিটার উস্তিনভকে সাক্ষাৎকার দেওয়ার কথা ছিল শ্রীমতী গান্ধীব্বর। নতুন দিল্লির ১ নং সফদরজঙ্গ রোডস্থ প্রধানমন্ত্রীর বাসভবনের উদ্যানপথ ধরে হেঁটে যাচ্ছিলেন তিনি। সৎবন্ত ও বিয়ন্ত সিংহের দ্বারা রক্ষিত একটি ছোটো দরজার ভিতর দিয়ে যাওয়ার সময় তারা সরাসরি ইন্দিরা গান্ধীকে গুলি করে। বিয়ন্ত সিংহ ধার থেকে তিন রাউন্ড এবং সৎবন্ত সিংহ নিজের স্টেনগান থেকে তার প্রস্টেট লক্ষ্য করে ত্রিশ রাউন্ড গুলি ছোঁড়ে। অন্যান্য দেহরক্ষীরা বিয়ন্তকে ঘটনাস্থলেই গুলি করে হত্যা করে এবং সৎবন্তকে গ্রেফতার করে।

মৃত্যু 
গুলিচালনার অব্যবহিত পরেই শীঘ্রাতিশীঘ্র দিল্লির জেনারেল হাসপাতালে নিয়ে যাওয়া হয় শ্রীমতী গান্ধীকে। অস্ত্রোপচার করে তার শরীরের উনিশটি বুলেটের সাতটি বের করে নেওয়া হয়। কিন্তু গুলিচালনার এক ঘণ্টার মধ্যেই তার মৃত্যু হয়। ৩ নভেম্বর মহাত্মা গান্ধীর সমাধিস্থল রাজঘাটের নিকটস্থ শক্তিস্থল নামক স্থানে তার সৎকারক্রিয়া সম্পন্ন হয়।

পরবর্তী ঘটনাসমূহ 

পরবর্তী চার দিনে ব্যাপক হিংসাত্মক ঘটনায় প্রাণ হারান সহস্রাধিক শিখ। এই ঘটনা ঘটে মূলত দিল্লি ও তার পার্শ্ববর্তী অঞ্চলে। ইন্দিরা-হত্যার তদন্তের জন্য গঠিত জাস্টিস ঠক্কর কমিশন ষড়যন্ত্রের জন্য পৃথক তদন্তের পরামর্শ দেয়। সৎবন্ত সিংহ ও ষড়যন্ত্রকারী কেহার সিংহ মৃত্যুদণ্ডে দণ্ডিত হন। ১৯৮৯ সালের ৬ জানুয়ারি তাদের দণ্ডাদেশ কার্যকর করা হয়। সৎবন্ত সিংহই শেষ ব্যক্তি যাকে দিল্লির তিহার জেলে ফাঁসি দেওয়া হয়।

আরও দেখুন 
 ১৯৮৪-এ ভারতে শিখ গণহত্যা
 অপারেশন ব্লু স্টার
 ভারতীয় জাতীয় কংগ্রেস

তথ্যসূত্র 

ভারতে গুপ্তহত্যা
এশিয়ার ষড়যন্ত্র তত্ত্ব
ভারতে অপরাধ
ভারতীয় প্রজাতন্ত্রের ইতিহাস
১৯৮৪-এ ভারত
১৯৮৪-এর শিখবিরোধী দাঙ্গা
১৯৮৪-এ ভারতে খুন
খুনের শিকার নারী
ইন্দিরা গান্ধী
ইন্দিরা গান্ধী প্রশাসন
গুপ্তহত্যার শিকার সরকারপ্রধান
১৯৮৪-এ গুপ্তহত্যার শিকার রাজনীতিবিদ
লারা ক্রফ্‌ট: টুম্ব রেইডার

লারা ক্রফ্‌ট: টুম্ব রেইডার () হচ্ছে টুম্ব রেইডার নামক ভিডিও গেম ধারাবাহিকে চলচ্চিত্ররূপ।এটির পরিচালক সাইমন ওয়েস্ট এবং চলচ্চিত্রটিতে নাম ভূমিকায় অভিনয় করেছেন অ্যাঞ্জেলিনা জোলি, লারা ক্রফ্‌ট চরিত্রে। যুক্তরাষ্ট্রে ১৫ জুন, ২০০১-এ চলচ্চিত্রটি মুক্তি পায়।

চলচ্চিত্রটির ধারাবিহক দ্বিতীয় পর্ব লারা ক্রফ্‌ট টুম্ব রেইডার: দ্য ক্রেডেল অফ লাইভ, যা মুক্তি পায় ২০০৩ সালে।

মুক্তি

প্রাথমিক অবস্থান 
এই ছবিটি সাধারণভাবে না-বোধক মন্তব্য লাভ করে, রটেন টম্যাটোস-এ এর মান ছিলো ১৯%, ১৪০ জন সমালোচকের মধ্যে ২৭ জন হ্যাঁ-বোধক মত প্রকাশ করেন, যার গড় দশে ৩.৯। সর্বসাধারণের ঐকমত্য হচ্ছে, "লারা ক্রফ্‌ট চরিত্রের জন্য অ্যাঞ্জেলিনা জোলি সম্পূর্ণ ঠিক আছে, কিন্তু সে ছবিটিকে কাণ্ডজ্ঞানহীন গল্প ও অ্যাকশন দৃশ্যগুলো থেকে বাঁচাতে পারে না, কারণ কোনো আবেগী প্রভাব এখানে ছিলো না"। একটি অপ্রত্যাশিত প্রশংসা পাওয়া যায় রজার এবার্টের কাছ থেকে। তিনি এই ছবিটিকে চারের মধ্যে তিন তারকা দেন।

বক্স অফিস অবস্থান 
টুম্ব রেইডার-এর অভিষেক হয় প্রথম দিন ৩৩৬ কোটি টাকা ব্যবসা করার মাধ্যমে। এটি প্যারামাউন্ট পিকচার্সের দ্বিতীয় বৃহত্তম ব্যবসা সফল অভিষেক, ও ২০০১ সালে চতুর্থ বৃহত্তম অভিষেক। এটি পূর্বের নারী প্রধান চলচ্চিত্র  চার্লি'স অ্যাঞ্জেলস-এর প্রথম দিন ২৮০ কোটি টাকা ব্যবসার রেকর্ড ভেঙে দেয়, এবং এটিই এখন পর্যন্ত ভিডিও গেমের চলচ্চিত্ররূপ করা চলচ্চিত্রগুলোর মধ্যে সবচেয়ে সফল; যার বিশ্বব্যাপী আয় ২,১০০ কোটি টাকা।

পুরস্কার ও মনোনয়ন 
এ চলচ্চিত্রে অভিনয়ের জন্য অ্যাঞ্জেলিনা জোলি গোল্ডেন র‌্যাস্পবেরি পুরস্কারে সবচেয়ে বাজে অভিনেত্রী (Worst Actress)-এর জন্য মনোনয়ন পান।

তথ্যসূত্র

বহিঃসংযোগ 

 
 
 
 
 
 

২০০১-এর চলচ্চিত্র
ব্রিটিশ চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
আইসল্যান্ডে ধারণকৃত চলচ্চিত্র
রাশিয়ার পটভূমিতে চলচ্চিত্র
হার্টফোর্ডশায়ারে ধারণকৃত চলচ্চিত্র
পাইনউড স্টুডিওজে ধারণকৃত চলচ্চিত্র
প্যারামাউন্ট পিকচার্সের চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
মিশরের পটভূমিতে চলচ্চিত্র
ইংরেজি ভাষার রোমাঞ্চকর মারপিটধর্মী চলচ্চিত্র